自公元一一五零年始，諾曼人英倫人輪番入侵，惜愛爾蘭人內訌，弗能攘外，卒之於一五四二年淪為英倫屬土。此後愛爾蘭人屢次起義，均為英人鎮壓。一八四六年，馬鈴薯疫症爆發，以致饑荒，國人十有六非死即亡亞美利加。一九一六年復活節，有愛爾蘭兄弟會者起義於越淺城，雖再為英人鎮壓，亦已激發全國革命。一九二一年，英愛和談，訂《英愛和約》，南二十六郡組「愛爾蘭自由邦」，北六郡續為英治，此舉再引發愛爾蘭內戰。一九三七年，改「愛爾蘭共和國」。一九四八年去大英國協。